pythainlp/thai-wiki-dataset-v3 huggingface dataset:
กีฬายิมนาสติกในโอลิมปิกฤดูร้อน 2012 – รอบคัดเลือกยิมนาสติกสากลหญิง

การแข่งขันกีฬายิมนาสติกในโอลิมปิกฤดูร้อน 2012 รอบคัดเลือกยิมนาสติกสากลหญิง เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 8 ทีม บุคคลรวมอุปกรณ์ 24 คน และอุปกรณ์ 4 ชนิด ชนิดละ 8 คน  การคัดเลือกสิ้นสุดเมื่อวันที่ 29 กรกฎาคม ค.ศ. 2012
== ผลการคัดเลือก ==
== อ้างอิง ==
ยิมนาสติก
2012
กีฬาวอลเลย์บอลหญิงในโอลิมปิกฤดูร้อน 2012 – รอบคัดเลือก

การแข่งขันกีฬาวอลเลย์บอลหญิงในโอลิมปิกฤดูร้อน 2012 รอบคัดเลือก เป็นการแข่งขันวอลเลย์บอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 136 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อวันที่
== การคัดเลือก ==
ทีมที่ผ่านการคัดเลือกทีมหญิงมีรายละเอียดดังนี้
ทีมที่ได้รับเลือกจากทวีปเอเชียจะเป็นทีมมาจากการแข่งขันวอลเลย์บอลในโอลิมปิกรอบคัดเลือกระดับโลก โดยจะต้องเป็นทีมจากเอเชียที่อันดับดีที่สุดนับตั้งแต่ลำดับที่ 2 ลงมา
== เวิลด์คัพ ==
== อ้างอิง ==
วอลเลย์บอล
2012
วัดดอนยายหอม

วัดดอนยายหอม เป็นวัดที่ตั้งอยู่หมู่ที่ 3 ตำบลดอนยายหอม อำเภอเมืองนครปฐม จังหวัดนครปฐม ประชาชนทั่วไปจะเข้ามาทำบุญ และสักการะรูปปั้นคุณยายหอม และส่วนมากเข้ามาบูชาหลวงพ่อเงิน
==ประวัติ==
ในอดีตเรียกว่า วัดโคกยายหอม (ปัจจุบันเป็นโบราณสถานร้าง เรียก เนินพระ) เป็นวัดที่สร้างขึ้นมากกว่า 1,000 ปี คาดว่าราวสมัยทวาราวดีหรือก่อนหน้านั้น เป็นที่ตั้งของบ้านเรือนยายหอม  เป็นผู้เลี้ยงพญาพาน ซึ่งเกี่ยวพันกับการสร้างองค์พระปฐมเจดีย์ ต่อมามีวัดโคกยายหอมอีกแห่งตั้งอยู่หมู่ที่ 2 ตำบลดอนยายหอม เป็นวัดเก่าแก่จวนร้างเหมือนกัน มีพระสงฆ์ประจำอยู่ 2–3 รูป ไม่ปรากฏหลักฐานสมัยที่สร้าง
ราวปี พ.ศ. 2398 หลวงพ่อทรัพย์ เจ้าอาวาสวัดงิ้วราย อำเภอนครชัยศรี เห็นว่าวัดทรุมโทรมมาก ไม่สามารถบูรณะปฏิสังขรณ์ให้ดีขึ้นไปได้ จึงได้เลือกที่ตั้งวัดใหม่ขึ้นทางเหนือ อยู่ระหว่างวัดร้างเนินพระกับวัดโคกยายหอม  เป็นที่นาของนายคงกับนายฉิม ตระกูลอินทนชิตจุ้ย ได้ถวายที่ดินผืนนี้ให้เป็นที่สร้างวัดใหม่ เนื้อที่ 8 ไร่ เมื่อ พ.ศ. 2400 พระวินัยธร ฮวบพรหมสร เป็นเจ้าอาวาสองค์แรก เมื่ออายุ 25 ปี บวชได้ 5 พรรษา ท่านมาจากวัดทอง อำเภอบางกอกน้อย กรุงเทพ
==โบราณวัตถุ==
พ.ศ. 2479 พระธรรมวาทีคณาจารย์ (หลวงพ่อเงิน) ได้ขุดเอาอิฐที่หักพังแถวชานเนินบริเวณที่เรียกว่า เนินพระ ไปสร้างพระอุโบสถ เมื่อขุดลึกได้พบ ศิลาเหลี่ยมเขียวสองต้น สูงประมาณ 4 เมตร มีลายจำหลักที่ปลายเสา คล้ายกับเสาประตูสาญจี เจดีย์ของพระเจ้าอโศกมหาราชกับกวางหมอบ ทำด้วยศิลา 1 ตัว พระพุทธรูปศิลาสมัยทวาราวดี 1 องค์ พระเสมาธรรมจักรทำด้วยหินแต่หักพัง เสาศิลามีง่ามสำหรับวางพระเสมาธรรมจักร แบบเดียวกับที่พบบริเวณองค์พระปฐมเจดีย์ ปัจจุบันเสาศิลานี้อยู่ที่วัดดอนยายหอม ส่วนกวางหมอบกับพระพุทธรูปส่งไปเก็บไว้ที่พิพิธภัณฑสถานแห่งชาติ
==เทศกาลและงานประเพณี ==
นอกจากจัดงานตามเทศกาลทางพุทธศาสนาอย่าง วันเข้าพรรษา วันออกพรรษา วันมาฆบูชา วัดจังมีการจัด งานคล้ายวันมรณะภาพหลวงพ่อเงิน ระหว่างวันที่ 9–13 มกราคม ของทุกปี ยังมี งานปิดทองกลางเดือน 4 ขึ้น 15 ค่ำ ของทุกปี และงานคล้ายวันมรณภาพหลวงพ่อแช่ม ระหว่างวันที่ 9–13 ธันวาคม ของทุกปี
==อ้างอิง==
ดอนยายหอม
กีฬาฟุตบอลชายในโอลิมปิกฤดูร้อน 2008 – รอบคัดเลือก

การแข่งขันกีฬาฟุตบอลชายในโอลิมปิกฤดูร้อน 2008 รอบคัดเลือก เป็นการแข่งขันฟุตบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 16 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม
== การคัดเลือก ==
== อ้างอิง ==
ฟุตบอล
2008
กีฬาฟุตบอลหญิงในโอลิมปิกฤดูร้อน 2008 – รอบคัดเลือก

การแข่งขันกีฬาฟุตบอลหญิงในโอลิมปิกฤดูร้อน 2008 รอบคัดเลือก เป็นการแข่งขันฟุตบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่
== การคัดเลือก ==
== อ้างอิง ==
ฟุตบอล
2008
กีฬาว่ายน้ำในโอลิมปิกฤดูร้อน 2008 – รอบคัดเลือก

การแข่งขันกีฬาว่ายน้ำในโอลิมปิกฤดูร้อน 2008 รอบคัดเลือก เป็นการแข่งขันว่ายน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 1,026 คน แต่ละประเทศสามารถส่งนักกีฬาเข้าแข่งขันได้สูงสุด 2 คน (1 คนต่อรายการบุคคล) การคัดเลือกสิ้นสุดเมื่อวันที่
== เกณฑ์การคัดเลือก ==
== มาราธอน ==
=== 10 กิโลเมตรชาย ===
{|class=wikitable style="text-align:left" width=700
! รายการ !! สถานที่ !! วันที่ !! โควต้า !! ผ่านคัดเลือก
|-
|rowspan=2|2008 Open Water  World Championships ||rowspan=2|  Seville ||rowspan=2| May 3–4, 2008 || align="center"|10 ||  Vladimir Dyatchin    David Davies   Thomas Lurz   Maarten van der Weijden   Evgeny Drattsev    Ky Hurst    Mark Warkentin    Valerio Cleri   Spyridon Gianniotis   Brian Ryckeman
|-
| align="center"|Continental  Representation* 5** ||  Gilles Rondy   Luis Escobar   Mohamed El Zanaty   Saleh Mohammad
|-
| ||  ||  || align="center"|เจ้าภาพ= 1 ||  Xin Tong
|-
|Olympic Marathon Swim  Qualifier ||  ปักกิ่ง || May 31 - Jun 1, 2008 || align="center"|9 ||  Petar Stoychev   Csaba Gercsák   Rostislav Vitek   Chad Ho    Erwin Maldonado   Allan do Carmo  Damián Blaum   Francisco Jose Hervas   Arseniy Lavrentyev** 
|-
! รวม !!  !!  !! 25 !!
|}
== อ้างอิง ==
ว่ายน้ำ
2008
กีฬากระโดดน้ำในโอลิมปิกฤดูร้อน 2008 – รอบคัดเลือก

การแข่งขันกีฬากระโดดน้ำในโอลิมปิกฤดูร้อน 2008 รอบคัดเลือก เป็นการแข่งขันกระโดดน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 125 คน แต่ละประเทศสามารถส่งนักกีฬาเข้าแข่งขันได้สูงสุด 4 คน (1 คนต่อรายการ) การคัดเลือกสิ้นสุดเมื่อวันที่ ค.ศ. 2008
== การคัดเลือก ==
== อ้างอิง ==
กระโดดน้ำ
2008
กีฬากรีฑาในโอลิมปิกฤดูร้อน 2008 – รอบคัดเลือก

การแข่งขันกีฬากรีฑาในโอลิมปิกฤดูร้อน 2008 รอบคัดเลือก เป็นการแข่งขันกรีฑาเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 2,057 คน แต่ละประเทศสามารถส่งนักกีฬาเข้าแข่งขันได้สูงสุด 3 คน (1 คนต่อรายการบุคคล) การคัดเลือกสิ้นสุดเมื่อวันที่ 23 กรกฎาคม ค.ศ. 2008
== เกณฑ์การคัดเลือก ==
== อ้างอิง ==
กรีฑา
2008
กีฬายิมนาสติกในโอลิมปิกฤดูร้อน 2008 – รอบคัดเลือก

การแข่งขันกีฬายิมนาสติกในโอลิมปิกฤดูร้อน 2008 รอบคัดเลือก เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 324 คน แต่ละประเทศสามารถส่งนักกีฬาเข้าแข่งขันได้สูงสุด 8 คน (1 คนต่อรายการ) การคัดเลือกสิ้นสุดเมื่อวันที่
== สรุปผลการคัดเลือก ==
== กำหนดการ ==
{|class="wikitable" width=700
|-
! รายการ !! วันที่ !! สนาม
|-
| 2007 World Artistic Gymnastics Championships || 1–9 กันยายน 2007 ||  Stuttgart
|-
| 2007 World Rhythmic Gymnastics Championships || 19–21 กันยายน 2007 ||  Patras
|-
| 2007 World Trampoline Championships || 30 พฤศจิกายน - 3 ธันวาคม 2007 ||  Quebec
|-
| Tripartite Invitation || 17 มีนาคม 2008 || -
|}
== อ้างอิง ==
ยิมนาสติก
2008
กีฬาแบดมินตันในโอลิมปิกฤดูร้อน 2008 – รอบคัดเลือก

การแข่งขันกีฬาแบดมินตันในโอลิมปิกฤดูร้อน 2008 รอบคัดเลือก เป็นการแข่งขันแบดมินตันเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 173 คน แต่ละประเทศสามารถส่งนักกีฬาเข้าแข่งขันได้สูงสุด 4 คน (1 คนต่อรายการ) การคัดเลือกสิ้นสุดเมื่อวันที่ 1 พฤษภาคม ค.ศ. 2008
== สรุปผลการคัดเลือก ==
== ผู้ผ่านการคัดเลือก ==
=== ชายเดี่ยว ===
== อ้างอิง ==
แบดมินตัน
2008
พญากง พญาพาน

พญากง พญาพาน เป็นวรรณกรรมพื้นบ้าน ฉบับที่เก่าสุดพบในพงศาวดารเหนือ ซึ่งได้กล่าวยุคสมัยในช่วงต้นกรุงศรีอยุธยา
==ที่มาและการบันทึก==
ตำนานแห่งนี้ มีโครงเรื่องลูกฆ่าพ่อ คาดว่าได้รับอิทธิพลจากคัมภีร์ปุราณะ บ้างระบุว่า ดัดแปลงมาจากนิทานภาษาสันสกฤต ซึ่งรับมาจากกรีกอีกทอดคือ อีดิปัส มีข้อสันนิษฐานว่า ไม่ใช่นิทานท้องถิ่นดั้งเดิมของพระปฐมเจดีย์และพระประโทณเจดีย์ ที่จังหวัดนครปฐม เชื่อว่า มหาเถรศรีศรัทธาฯ (หลานพ่อขุนผาเมือง) เป็นผู้นำนิทานเรื่องนี้มาเล่า
ตำนานนี้มีการบันทึกเป็นลายลักษณ์ 3 ฉบับ ได้แก่ ฉบับในพงศาวดารเหนือ มีความเก่าแก่ในสมัยอยุธยา และอีก 2 ฉบับ อยู่ในหนังสือเรื่องพระปฐมเจดีย์ของเจ้าพระยาทิพากรวงศ์ (ขำ บุนนาค) ซึ่งมาจากตาปะขาวรอต ส่วนฉบับสุดท้าย พระยาราชสัมภารากร สองฉบับหลังเป็นเรื่องเดียวกัน โดยเจ้าพระยาทิพากรวงศ์ ได้คัดรวมเป็นเรื่องเดียวกัน
==โครงเรื่อง ==
พญากงได้ครองเมืองกาญจนบุรี (บางสำนวนว่าเป็นเมืองนครชัยศรี) โหรทำนายว่าพระมเหสีของพระองค์จะให้ประสูติพระราชโอรสผู้มีบุญ ได้เป็นใหญ่ในภายหน้า แต่จะเป็นผู้ฆ่าพระราชบิดา เมื่อพระมเหสีให้ประสูติพระกุมาร ขณะที่ข้าราชบริพารได้เอาพานไปรองรับ ทำให้หน้าผากมีรอยแผล พญากงได้สั่งให้นำพระกุมารไปทิ้งตามยถากรรม ยายหอมได้นำไปเลี้ยงโดยตั้งชื่อว่า "พาน" เมื่อเติบใหญ่ได้ฝากไปเรียนที่วัด สมภารวัดผู้เป็นอาจารย์มีความเอ็นดู สอนวิชาจนหมด และได้นำพานไปเข้ารับราชการกับเจ้าเมืองราชบุรี จนเป็นที่โปรดปรานของเจ้าเมืองถึงกับรับเป็นโอรสบุญธรรม ตอนนั้นเมืองราชบุรีซึ่งขึ้นกับเมืองกาญจนบุรี (บางสำนวนว่าเมืองนครชัยศรี)  พญาพานเป็นผู้มีฝีมือในการรบชักชวนให้เจ้าเมืองราชบุรีแข็งเมืองยกกองทัพไปรบกับพญากง จนทำยุทธหัตถี พญากงก็ถูกฟันด้วยของ้าวคอขาดตายในที่รบ
พญาพานเข้ายึดเมืองกาญจนบุรี (บางสำนวนว่าเมืองนครชัยศรี) และเอามเหสีพญากงมาเป็นมเหสีตน ในขณะที่เข้าไปหาพระมเหสีของพญากง  เทวดาได้แปลงกายเป็นแมวแม่ลูกอ่อนให้ลูกกินนมขวางประตูไว้ แล้วร้องทักเสียก่อน พญาพานจึงได้อธิษฐานว่า ถ้าพระมเหสีเป็นแม่ของตนจริงก็ขอให้มีน้ำนมไหลซึมออกมา ก็มีน้ำนมไหลออกมา จึงได้รู้ความจริงว่าเป็นแม่ลูกกัน พญาพานสำนึกได้ว่าได้ฆ่าพระราชบิดา และโกรธที่ยายหอมปิดบังความจริง จึงได้สั่งให้ฆ่ายายหอม แต่ต่อมาได้สำนึกผิดที่ได้ ฆ่าพระราชบิดาและยายหอมผู้มีพระคุณ จึงได้สร้างพระเจดีย์ขนาดใหญ่ สูงชั่วนกเขาเหินตามคำแนะนำของพระอรหันต์ คือ พระปฐมเจดีย์ เพื่อเป็นการล้างบาปที่ฆ่าพระราชบิดา และได้สร้างพระประโทณเจดีย์ เพื่อล้างบาปที่ฆ่ายายหอม
== สถานที่และงานอันเนื่องจากตำนาน ==
ตำนานแพร่หลายในภาคกลาง อย่างจังหวัดนครปฐมและพื้นที่ใกล้เคียง อาทิ จังหวัดราชบุรี จังหวัดกาญจนบุรี เป็นตำนานประจำถิ่นที่ใช้อธิบายประวัติความเป็นมาของพระปฐมเจดีย์ พระประโทณเจดีย์ ตลอดจนชื่อหมู่บ้าน ตำบล ตลอดจนแม่น้ำลำคลองต่าง ๆ เช่น บ้านถนนขาด (ถนนที่พญากงกับพญาพานใช้สู้รบกัน) บ้านสามพราน (บริเวณที่นายพรานสามคนช่วยกันหาช้างให้พญาพานไปรบกับพญากง) บ้านดอนยายหอม (บริเวณที่ตั้งบ้านเรือนยายหอม) คลองพญากง และคลองพญาพาน ที่เป็นคูเมืองโบราณ สันนิษฐานว่า สร้างขึ้นเมื่อ 1,500 ปีก่อน
ตำนานส่งผลถึงงานรูปแบบอื่น อย่าง  เพลงขอทานเรื่องพญากง พญาพาน เพลงฉ่อยเรื่องพญากง พญาพาน เพลงอีแซวเรื่องพญากง พญาพาน ลิเกเรื่องพญากง พญาพาน เพลงรำโทนเรื่องพญากง พญาพาน แหล่นอกเรื่องพญากง พญาพาน เพลงทรงเครื่องเรื่องพญากง พญาพาน เป็นต้น
นอกจากนี้ยังมีศาลพญากง ตั้งอยู่บริเวณตลาดทรัพย์สินส่วนพระมหากษัตริย์ ใกล้กับพระปฐมเจดีย์ และศาลยายหอม ซึ่งมี 3 แห่ง ได้แก่ พระปฐมเจดีย์ วัดพระประโทณเจดีย์ และวัดดอนยายหอม
==อ้างอิง==
คติชนไทย
บุคคลในตำนานไทย
งบประมาณแผ่นดินของไทย พ.ศ. 2564

งบประมาณแผ่นดินของไทยสำหรับปีงบประมาณ 2564 ซึ่งกินเวลาตั้งแต่วันที่ 1 ตุลาคม พ.ศ. 2563 ถึง 30 กันยายน พ.ศ. 2564 เป็นงบประมาณแผ่นดินชุดที่ 2 ที่คณะรัฐมนตรีไทย คณะที่ 62 (ประยุทธ์ 2) เสนอต่อสภาผู้แทนราษฎรไทย ชุดที่ 25 โดยเข้าสู่การพิจารณาของสภาฯ ในวาระแรกในวันที่ 1 กรกฎาคม พ.ศ. 2563
คณะรัฐมนตรีเสนองบประมาณเป็นวงเงิน 3.3 ล้านล้านบาท เพิ่มขึ้นจากปีที่แล้ว 1 แสนล้านบาท ขาดดุล 6.23 แสนล้านบาท
วันที่ 16 มิถุนายน พ.ศ. 2563 สำนักงบประมาณเสนอร่างพระราชบัญญัติงบประมาณประจำปีงบประมาณ 2564 ให้คณะรัฐมนตรี
สำหรับหน่วยรับงบประมาณที่ได้รับงบประมาณมากที่สุด 5 อันดับแรก ได้แก่ งบกลาง (614,616 ล้านบาท), กระทรวงศึกษาธิการ (358,361 ล้านบาท), กระทรวงมหาดไทย (328,013 ล้านบาท), กระทรวงการคลัง (268,719 ล้านบาท) และกระทรวงกลาโหม (223,464 ล้าบาท) และกระทรวงที่ของบประมาณเพิ่มจากปีที่แล้วสูงสุด 5 อันดับ ได้แก่ กระทรวงการคลัง (19,517 ล้านบาท), กระทรวงคมนาคม (17,459 ล้านบาท), กระทรวงมหาดไทย (13,352 ล้านบาท), กระทรวงเกษตรและสหกรณ์ (4,805 ล้านบาท) และกระทรวงสาธารณสุข (3,585 ล้านบาท)
== กระบวนการรัฐสภา ==
งบประมาณแผ่นดินชุดนี้เข้าสู่การพิจารณารับหลักการในวาระแรกของสภาผู้แทนราษฎรไทย ชุดที่ 25 ในวันที่ 1 กรกฎาคม พ.ศ. 2563 ใช้เวลาพิจารณาอยู่ 3 วัน จึงมีมติรับหลักการด้วยคะแนนเสียง 273-200 งดออกเสียงอีก 3 เสียง จากผู้ลงมติทั้งหมด 476 คน และมีการตั้งคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2564 จำนวน 72 คน โดยที่ประชุมกำหนดระยะเวลาแปรญัตติ 30 วัน
== หนี้สาธารณะ ==
สำนักงานบริหารหนี้สาธารณะเปิดเผยว่า แผนการบริหารหนี้ปีงบประมาณ 2564 ประกอบด้วยการก่อหนี้ใหม่จำนวน 1.64 ล้านล้านบาท และการก่อหนี้เพื่อปรับโครงสร้างหนี้เก่าที่ครบอายุอีก 1.27 ล้านล้านบาท นอกจากนี้ แผนการกู้เพื่อการลงทุนระยะปานกลาง 5 ปี (2564-2568) จากเดิมที่มีแผนการลงทุน 238 โครงการ มูลค่าการลงทุน 1.2 ล้านล้านบาท แต่มีความล่าช้า 56 โครงการ ทำให้เหลือมูลค่าโครงการลงทุน 8.91 แสนล้านบาท ลดลง 30% ของแผนเดิม พร้อมคาดว่าหนี้สาธารณเมื่อสิ้นปีงบประมาณ 9.3 ล้านล้านบาท หรือ 57% ของจีดีพี
== อ้างอิง ==
ประเทศไทยในปี พ.ศ. 2563
ประเทศไทยในปี พ.ศ. 2564
งบประมาณของไทย
สภาผู้แทนราษฎรไทย ชุดที่ 25
มิตสึมาซะ โยไน

พลเรือเอก มิตสึมาซะ โยไน (; 2 มีนาคม 2423-20 เมษายน 2491) พลเรือเอก แห่ง กองทัพเรือจักรวรรดิญี่ปุ่น รัฐมนตรีว่าการกระทรวงทหารเรือ และดำรงตำแหน่งนายกรัฐมนตรีในปี พ.ศ. 2483 (ค.ศ. 1940)
โยไนเกิดที่ โมริโอกะ ใน จังหวัดอิวาเตะ เป็นบุตรชายคนโตของอดีต ซามูไร ข้ารับใช้ของ ตระกูลนันบะ แห่ง แคว้นศักดินาโมริโอกะ เขาจบการศึกษาจาก โรงเรียนนายเรือแห่งจักรวรรดิญี่ปุ่น รุ่น 29 เมื่อปี พ.ศ. 2444 (ค.ศ. 1901) ในอันดับที่ 68 จากนักเรียนนายเรือทั้งหมด 125 คน หลังจากเป็นนักเรียนทำการนายเรือเขาได้รับมอบหมายให้เป็น นายธง เมื่อเดือนมกราคม พ.ศ. 2446 (ค.ศ. 1903)
== บันทึก ==
== อ้างอิง ==
Bix, Herbert P. (2000). Hirohito and the Making of Modern Japan. New York: HarperCollins. ; 
OCLC 44090600
นายกรัฐมนตรีญี่ปุ่น
ทหารเรือชาวญี่ปุ่น
พลเรือเอกชาวญี่ปุ่น
นายพลชาวญี่ปุ่น
กองเรือผสม
กองเรือที่ 1 (กองทัพเรือจักรวรรดิญี่ปุ่น)
กองเรือที่ 2 (กองทัพเรือจักรวรรดิญี่ปุ่น)
ภัยพิบัติเหมืองหยกพ่ากั่น พ.ศ. 2563

เมื่อวันที่ 2 กรกฎาคม พ.ศ. 2563 เวลา 06:30 น. ตามเวลามาตรฐานพม่า เกิดเหตุดินโคลนถล่มที่เหมืองหยกแห่งหนึ่งบริเวณเมืองพ่ากั่น รัฐกะชีน ประเทศพม่า ผู้ที่อยู่ในเหมืองส่วนใหญ่เป็นผู้ที่เข้ามาค้นหาเศษหยกที่อาจหลงเหลือจากการขุดค้นของผู้ประกอบการรายใหญ่ โดยฝนตกที่ลงมาอย่างหนักทำให้กองดินจากการทำเหมืองไหลบ่าลงสู่แอ่งน้ำภายในหุบเหมือง ก่อให้เกิดคลื่นน้ำโคลนซัดเข้าใส่ร่างคนงาน
ณ วันที่ 3 กรกฎาคม พ.ศ. 2563 พบผู้เสียชีวิตแล้ว 168 คน ยังมีผู้สูญหายอย่างน้อย 100 คน และมีรายงานผู้บาดเจ็บอีก 54 คน นอกจากนี้ยังมีความวิตกกังวลว่าอาจมีคนงานจำนวนมาก อีกประมาณ 200 คนติดอยู่ใต้โคลน ฝนที่ตกหนักเป็นอุปสรรคต่อปฏิบัติการค้นหาผู้สูญหาย
== อ้างอิง ==
ภัยพิบัติในปี พ.ศ. 2563
ประเทศพม่าในปี พ.ศ. 2563
ภัยพิบัติในประเทศพม่า
รัฐกะชีน
พ่ากั่น

พ่ากั่น (ဖားကန့်) เป็นเมืองหนึ่งในอำเภอพ่ากั่น จังหวัดโม่ญี่น รัฐกะชีน ทางตอนเหนือสุดของประเทศพม่า ตั้งอยู่ริมแม่น้ำอุรุ ห่างจากมัณฑะเลย์ไปทางทิศเหนือประมาณ 350 กิโลเมตร ท่ามกลางป่ารกที่ไม่เอื้อต่อการอยู่อาศัย มีมาลาเรียชุกชุม และถูกตัดขาดเป็นเวลาหลายเดือนในฤดูมรสุม เมืองนี้มีชื่อเสียงเรื่องเหมืองหยกซึ่งผลิตแร่เจไดต์ที่มีคุณภาพดีที่สุดในโลก
ใน พ.ศ. 2554 การสู้รบระหว่างกองทัพเอกราชกะชีนกับกองทัพพม่าในพื้นที่รอบเหมืองหยกพ่ากั่นส่งผลให้มีบุคคลพลัดถิ่นประมาณ 90,000 คนเมื่อถึงเดือนกันยายน พ.ศ. 2555 และยังคร่าชีวิตผู้คนไปหลายร้อยคน
== อ้างอิง ==
เมืองในรัฐกะชีน
Models 1

โมเดลส์ 1 (Models 1) เป็นบริษัทจัดหานักเดินแบบ ของอังกฤษ ก่อตั้งขึ้นในปี ค.ศ. 1968 ในกรุงลอนดอน ประเทศอังกฤษ ซึ่งในอดีตมีนางแบบทั้งหมดสามคน ต่อมาได้กลายเป็นสุดยอดนางแบบระดับโลก และได้มีอิทธิพลต่อวงการแฟชั่นในยุโรปเป็นอย่างมาก ประกอบไปด้วย เนโอมี แคมป์เบลล์, ทวิกกี และแยสมิน เลอ บอน
== รายชื่อนักเดินแบบ ==
รายชื่อต่อไปนี้เป็นนางแบบและนายแบบที่มีชื่อเสียงของค่ายโมเดลส์ 1
=== นางแบบ ===
อลิซ เนย์เลอร์-เลย์แลนด์
อเลซินา แกรแฮม
แอมเบอร์ เลอ บอน
แอน วิยาลิทซีนา
แคเมอรอน รัสเซลล์
เซซิเลีย แชนสเซลเลอร์
โกโก โรชา
อิสครา ลอว์เรนซ์
จอร์ดานา ฟิลลิปส์
จอย ครู๊กส์
ลินดา อีวานเกลิสตา
เนโอมี แคมป์เบลล์
โอลิเวีย พาเลอร์โม
เพเนโลปี ทรี
ทวิกกี
แยสมิน เลอ บอน
=== นายแบบ ===
ฟรานซิสโก ลาโชวสกี
จอร์จ บาร์เน็ตต์
มิตเชลล์ สแล็กเกิร์ต
ซัก อาเบล
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
อินสตาแกรม
บล็อก
โมเดลส์ 1 บนโมเดล.คอม
บริษัทจัดหานักเดินแบบ
บริษัทของสหราชอาณาจักร
ทองอินทร์ ปัณฑรานนท์

ทองอินทร์ ปัญฑรนนท์ เป็นอดีตสมาชิกสภาผู้แทนราษฎรจังหวัดเชียงใหม่ 1 สมัย อดีตครูใหญ่โรงเรียนฝึกหัดครูประกาศนียบัตร จังหวัดอุตรดิตถ์
== ประวัติ ==
ทองอินทร์ เกิดราวปี พ.ศ. 2449 ที่อำเภอแม่ริม จังหวัดเชียงใหม่ เป็นบุตรของนายศรีนวล ปัณฑรนนท์ กับนางจันทร์ฟอง ปัณฑรนนท์ บิดารับราชการเป็นนายอำเภอบ้านแม (ปัจจุบันคืออำเภอสันป่าตอง) และนายอำเภอเวียงป่าเป้า นายทองอินทร์ จบการศึกษาชั้นมัธยมจากโรงเรียนสวนกุหลาบวิทยาลัย กรุงเทพมหานคร และปริญญาด้านกฎหมายจากมหาวิทยาลัยธรรมศาสตร์ ทองอินทร์ สมรสกับนางพวงแก้ว ปัณฑรนนท์ มีบุตร 4 คน
ทองอินทร์ เข้ารับราชการครูที่โรงเรียนยุพราชวิทยาลัย จังหวัดเชียงใหม่ และย้ายมาที่โรงเรียนจักรคำคณาทร จังหวัดลำพูน เป็นครูใหญ่โรงเรียนจักรคำคณาทร ในปี พ.ศ. 2479 ต่อมาได้ย้ายมาประจำที่โรงเรียนการฝึกหัดครูประกาศนียบัตร จังหวัดอุตรดิตถ์ และได้รับตำแหน่งเป็นครูใหญ่ ในปี พ.ศ. 2487
ต่อมาในปี พ.ศ. 2489 ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 ได้รับเลือกตั้งเป็น ส.ส.เชียงใหม่ และได้รับแต่งตั้งเป็นเลขานุการรัฐมนตรีว่าการกระทรวงยุติธรรม ในปี พ.ศ. 2490 ทองอินทร์ ได้เข้าร่วมกับเลียง ไชยกาล และสมาชิกพรรคประชาธิปัตย์ จำนวน 16 คน ก่อตั้งพรรคประชาชนขึ้น
ทองอินทร์ เสียชีวิตในปี พ.ศ. 2528 ขณะมีอายุ 79 ปี
== อ้างอิง ==
บุคคลจากอำเภอแม่ริม
นักการเมืองไทย
สมาชิกสภาผู้แทนราษฎรจังหวัดเชียงใหม่
บุคคลจากโรงเรียนสวนกุหลาบวิทยาลัย
บุคคลจากคณะนิติศาสตร์ มหาวิทยาลัยธรรมศาสตร์
บุคคลจากมหาวิทยาลัยราชภัฏอุตรดิตถ์
บุคคลจากโรงเรียนยุพราชวิทยาลัย
บุคคลจากโรงเรียนจักรคำคณาทร
ข้าราชการพลเรือนชาวไทย
ครูชาวไทย
พรรคประชาธิปัตย์
พรรคประชาชน (พ.ศ. 2490)
ยะห์ยา อัลมัวะอ์ตะศิม

ยะห์ยา อัลมัวะอ์ตะศิม (أبو زكرياء المعتصم يحي بن الناصر; อะบู ซะกะรียาอ์ อัลมัวะอ์ตะศิม ยะห์ยา อิบน์ อันนาศิร; สวรรคต ค.ศ. 1236) เป็นเคาะลีฟะฮ์คู่แข่งแห่งรัฐเคาะลีฟะฮ์อัลโมฮาด โดยครองราชย์ตั้งแต่ ค.ศ. 1227 ถึง 1229 พระองค์เป็นโอรสของมุฮัมมัด อันนาศิร และพระอนุชาของยูซุฟที่ 2, เคาะลีฟะฮ์อัลโมฮาด
หลังจากอับดัลลอฮ์ อัลอาดิล พระปิตุลาของพระองค์สวรรคต ยะห์ยาถูกสนับสนุนโดยชัยค์แห่งมาร์ราคิช แต่สองปีต่อมาพระองค์ถูกถอดถอนโดยอิดรีส อัลมะอ์มูน พระปิตุลาผู้อ้างสิทธิอีกองค์ หลังอิดรีสสวรรคตใน ค.ศ. 1232 ยะห์ยาครองราชย์ต่อ แต่อับดุลวาฮิดที่ 2 ลูกพี่ลูกน้องของพระองค์อ้างสิทธิในการครองราชย์ พระองค์ยังคงคุมมาร์ราคิชจนกระทั่งสวรรคตใน ค.ศ. 1236 แล้วพื้นที่ทั้งหมดตกอยู่ภายใต้การครองราชย์ของอับดุลวาฮิด
==สารานุกรม==
Charles-André Julien. Histoire de l‘Afrique du Nord, des origines à 1830.
==อ้างอิง==
บุคคลที่เสียชีวิตใน ค.ศ. 1236
เคาะลีฟะฮ์อัลโมฮาดในศตวรรษที่ 13
สุลต่านแห่งโมร็อกโก
บุคคลจากมาร์ราคิช
ชาวโมร็อกโกในศตวรรษที่ 13
ชาวเบอร์เบอร์ในศตวรรษที่ 13
บุคคลที่ไม่ทราบปีเกิด
พันธบัตรอัตราผลตอบแทนสูง

ในทางการเงิน ตราสารหนี้อัตราผลตอบแทนสูง  (ตราสารหนี้ที่ไม่ใช่อันดับการลงทุน, ตราสารหนี้ที่มีอันดับเก็งกำไร หรือ ตราสารหนี้ขยะ) (Junk Bond หรือ Speculative Bond) เป็นตราสารหนี้ที่อยู่ในระดับต่ำกว่าระดับน่าลงทุน (คือ ตั้งแต่ระดับ BB+ ลงไป จนถึง D)  ตราสารหนี้เหล่านี้มีความเสี่ยงสูงจากการผิดนัดชำระหนี้หรือสินเชื่อที่ไม่พึงประสงค์อื่น ๆ แต่ให้อัตราผลตอบแทนที่สูงกว่าตราสารหนี้ที่มีคุณภาพที่ดีเพื่อที่จะดึงดูดนักลงทุน โดยตราสารหนี้ที่มีอันดับเครดิตที่ต่ำมากเท่าไร ก็จะมีผลตอบแทนที่สูงขึ้นมากเท่านั้น
== อ้างอิง ==
ตราสารหนี้
สมาคมฟุตบอลแอลเบเนีย

สมาคมฟุตบอลแอลเบเนีย (Federata Shqiptare e Futbollit, FSHF) เป็นหน่วยงานที่บริหารฟุตบอลในประเทศแอลเบเนีย มีสำนักงานใหญ่ตั้งอยู่ที่กรุงติรานาซึ่งเป็นเมืองหลวงของประเทศ สมาคมทำหน้าที่ดูแลการแข่งขันลีกฟุตบอลระดับต่าง ๆ ตั้งแต่ลีกสูงสุด ลีกระดับสอง และลีกระดับสาม นอกจากนี้ยังดูแลการแข่งขันฟุตบอลคัพและซูเปอร์คัพ และการแข่งขันของฟุตบอลทีมชาติทั้งชุดใหญ่ ชุดเยาวชน และชุดหญิง
สมาคมฟุตบอลแอลเบเนียก่อตั้งเมื่อวันที่ 6 มิถุนายน ค.ศ. 1930 และได้เข้าร่วมเป็นสมาชิกฟีฟ่าใน ค.ศ. 1932 นอกจากนี้ ยังเป็นสมาชิกผู้ร่วมก่อตั้งยูฟ่าใน ค.ศ. 1954
== ดูเพิ่ม ==
ฟุตบอลในประเทศแอลเบเนีย
ฟุตบอลทีมชาติแอลเบเนีย
ฟุตบอลหญิงทีมชาติแอลเบเนีย
ฟุตบอลทีมชาติแอลเบเนียรุ่นอายุไม่เกิน 23 ปี
ฟุตบอลชิงแชมป์แห่งชาติยุโรป
ฟุตบอลหญิงชิงแชมป์แห่งชาติยุโรป
== อ้างอิง ==
== แหล่งข้อมูลอื่น ==
National Football Association - FSHF
* FSHF Statutes, 2009
* FSHF Documentary about Albania football history
Albaniasoccer
Albania  at FIFA site
Albania at UEFA site
National football teams
Weltfussball
Albania Sport
albaniansport.net
สมาชิกฟีฟ่า
แอลเบเนีย
ฟุตบอลในประเทศแอลเบเนีย
องค์การที่ก่อตั้งในปี พ.ศ. 2473
พงศาวดารเหนือ

พงศาวดารเหนือ หรือ พระราชพงศาวดารเหนือ เป็นตำนานที่เล่าเรื่องราวเกี่ยวกับบ้านเมือง ตั้งแต่สมัยกรุงศรีอยุธยา โดยพระวิเชียรปรีชา (น้อย) ได้เรียบเรียงไว้ในปลายสมัยรัชกาลที่ 1 เมื่อปี พ.ศ. 2350 โดยรัชกาลที่ 1 โปรดให้กรมพระราชวังบวรสถานมงคล (ต่อมาคือ รัชกาลที่ 2) เป็นแม่กองชำระรวบรวมเรียบเรียงหนังสือจดคำบอกเล่าครั้งกรุงเก่า ที่เห็นว่ามีเรื่องราวเกี่ยวกับเมืองเหนือ โดยจัดพิมพ์ครั้งแรกในสมัยรัชกาลที่ 5 เมื่อปี พ.ศ. 2412
เนื้อหาในพงศาวดารเหนือ เช่น เรื่องพระร่วงแห่งเมืองสุโขทัย ที่กล่าวถึงการส่งส่วยน้ำให้กษัตริย์ขอม ขอมดำดิน ตำนานพระแก้วมรกต (อยู่ข้างท้าย) ตำนานพระปฐมเจดีย์ เรื่องพระยาแกรก พระยากง เรื่องพระเจ้าอู่ทอง เรื่องพระเจ้าสายน้ำผึ้ง ตำนานการสร้างพระพุทธชินราช พระชินสีห์   มีลักษณะเป็นตำนานหรือบางเรื่องเป็นนิทานเล่าสืบต่อกันมา
==อ้างอิง==
==แหล่งข้อมูลอื่น==
พงศาวดารไทย
กาเตกอรีอาซูเปรีออเร

กาเตกอรีอาซูเปรีออเร (Kategoria Superiore) เป็นลีกฟุตบอลชายระดับสูงสุดของประเทศแอลเบเนีย สโมสรเข้าร่วมแข่งขันทั้งหมด 10 สโมสร และมีกฎการตกชั้นสู่กาเตกอรีอาเอปาเรอ (Kategoria e Parë) ฤดูกาลแข่งขันตั้งแต่เดือนสิงหาคมไปจนถึงเดือนพฤษภาคมปีถัดมา ทุกทีมจะได้ลงเล่นทั้งหมด 4 เลก หรือ 36 นัด
การแข่งขันเริ่มต้นขึ้นใน ค.ศ. 1930 ในชื่อ แอลเบเนียเนชันนัลแชมเปียนชิป หลังจากที่มีการก่อตั้งสมาคมฟุตบอลแอลเบเนียได้ไม่นาน นับตั้งแต่ ค.ศ. 1930 เป็นต้นมา มี 43 สโมสรที่ได้เข้าร่วมแข่งขันในลีกนี้ แต่มีเพียง 9 สโมสรเท่านั้นที่ชนะเลิศลีกนี้ ได้แก่ ติรานา (24), ดีนามอติรานา (18), ปาร์ตีซานีติรานา (16), วลัซนีอา (9), สเกินเดร์เบอู (8), เอลบาซานี (2), ฟลามูร์ตารี (1), เตอูตา (1) และ กูเกอซี (1) ทีมชนะเลิศในปัจจุบันคือปาร์ตีซานี ซึ่งคว้าแชมป์เป็นสมัยที่ 16 ในฤดูกาล 2018–19
== สโมสรที่เข้าร่วม (ฤดูกาล 2019–20) ==
{|class="wikitable sortable"
|-
! ทีม
! เมือง
! สนาม
! ความจุ
! 2018–19 season
|-
| Bylis
| Ballsh
| Adush Muça Stadium
| style="text-align:center;"| 
| Champion (Kategoria e Parë)
|-
| Flamurtari
| วลอเรอ
| Flamurtari Stadium
| style="text-align:center;"| 
| 5th
|-
| Kukësi
| Kukës
| Various
| style="text-align:center;"|
| 2nd
|-
| Laçi
| Laç
| Laçi Stadium
| style="text-align:center;"| 
| 6th
|-
| Luftëtari
| Gjirokastër
| Gjirokastra Stadium
| style="text-align:center;"| 
| 8th
|-
| ปาร์ตีซานี
| ติรานา
| Selman Stërmasi Stadium
| style="text-align:center;"| 
| Champion
|-
| สเกินเดร์เบอู
| Korçë
| Skënderbeu Stadium
| style="text-align:center;"| 
| 4th
|-
| Teuta
| ดูร์เริส
| Niko Dovana Stadium
| style="text-align:center;"| 
| 3rd
|-
| ติรานา
| ติรานา
| Selman Stërmasi Stadium
| style="text-align:center;"| 
| 7th
|-
| Vllaznia
| ชกอเดอร์
| Loro Boriçi Stadium
| style="text-align:center;"| 
| Runner-up (Kategoria e Parë)
|-
|}
== อ้างอิง ==
หมายเหตุ
อ้างอิง
ฟุตบอลในประเทศแอลเบเนีย
ฟุตบอลลีกสูงสุด
วัดพระประโทณเจดีย์วรวิหาร

thumb
thumb
วัดพระประโทณเจดีย์วรวิหาร เป็นพระอารามหลวงชั้นตรี ชนิดวรวิหาร เมื่อวันที่ 26 มีนาคม พ.ศ. 2527 โดยกระทรวงศึกษาธิการได้ประกาศตั้งเมื่อวันที่ 30 มีนาคม พ.ศ. 2527 ตั้งอยู่ที่หมู่ 1 ตำบลพระประโทน อำเภอเมืองนครปฐม จังหวัดนครปฐม  อยู่ห่างจากพระปฐมเจดีย์ไปตามถนนเพชรเกษมทางทิศตะวันออกเป็นระยะทางประมาณ 2 กิโลเมตร จุดเด่นของวัดคือ พระประโทณเจดีย์ เป็นเจดีย์สมัยทวารวดี มีรูปแบบเดิมเป็นทรงโอคว่ำ มีการขุดพบวัตถุโบราณจำนวนมากที่วัดแห่งนี้ เช่น พระพุทธรูป เศียรพระพุทธรูปปูนปั้น พระดินเผา รวมทั้งโลหะสำริดรูปพญาครุฑเหยียบนาค ซึ่งรัชกาลที่ 6 ทรงใช้เป็นเครื่องหมายราชการของพระองค์ นับเป็นอีกหนึ่ง
สำนักงานพระพุทธศาสนาแห่งชาติสันนิษฐานว่าสร้างวัดขึ้นราว พ.ศ. 2324 วัดตั้งอยู่เหนือองค์พระประโทณเจดีย์ประมาณ 20 เมตร สันนิษฐานว่าย้ายมาจากที่เดิมเมื่อ 200 ปีเศษ เนื่องจากพบจารึกตัวหนังสือและตัวเลขด้วยปูนบอกว่าซ่อมเมื่อ พ.ศ. 2456 บริเวณกุฏิ วัดได้รับพระราชทานวิสุงคามสีมา เมื่อ พ.ศ. 2327 จากตำนานพญากง พญาพาน พญาพานสร้างพระประโทนเจดีย์เพื่อไถ่บาปที่ได้ฆ่ายายหอมผู้เลี้ยงดูมา ทั้งพระปฐมเจดีย์และพระประโทนถูกทอดทิ้งไว้ในป่าหลายร้อยปี จนในสมัยกรุงรัตนโกสินทร์ ขณะพระจอมเกล้าเจ้าอยู่หัวทรงผนวชอยู่ ได้ธุดงค์ไปพบเข้า จึงกราบทูลรัชกาลที่ 3 แต่พระองค์ไม่เห็นว่าจะเกิดประโยชน์อะไรหากจะปฏิสังขรณ์ขึ้นมา จนพระองค์ครองราชย์จึงได้บูรณะ
ปัจจุบันมีสถานที่ราชการตั้งอยู่ในพื้นที่วัด คือ วิทยาลัยเทคนิคนครปฐม สำนักงานเขตพื้นที่การศึกษานครปฐม เขต 1 (เดิมคือสำนักงานการประถมศึกษาจังหวัดนครปฐม) โรงเรียนวัดพระประโทณเจดีย์ และสำนักงานตำบลเทศบาลธรรมศาลา
==อ้างอิง==
พระประโทณเจดีย์วรวิหาร
พระประโทณเจดีย์วรวิหาร
โบราณสถานในจังหวัดนครปฐม